cyanic-selkie/wikianc huggingface dataset:
1718
1718 (MDCCXVIII) ஒரு சனிக்கிழமையில் துவங்கிய ஒரு கிரிகோரியன் சாதாரண (நெட்டாண்டு அல்ல) ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது புதன்கிழமையில் ஆரம்பமானது.
தி மேட்ரிக்சு ரெசுரெக்சன்சு
தி மேட்ரிக்சு ரெசுரெக்சன்சு (The Matrix Resurrections) என்பது 2021 ஆம் ஆண்டு வெளியாகவுள்ள அமெரிக்க நாட்டு அறிவியல் புனைகதை அதிரடித் திரைப்படம் ஆகும். இந்த திரைப்படத்தை வில்லேஜ் ரோட்ஷோ பிக்சர்சு மற்றும் வீனசு காஸ்டினா புரொடக்சன்சு ஆகிய நிறுவனங்கள் தயாரிக்க, வார்னர் புரோஸ். பிக்சர்ஸ் என்ற நிறுவனம் விநியோகம் செய்கிறது. இது 2003 ஆம் ஆண்டு வெளியான தி மேட்ரிக்சு ரெவொலுஷன் என்ற படத்தின் தொடர்ச்சியான நான்காவது படம் ஆகும்.
இந்த திரைப்படத்தை லானா வச்சோவ்ஸ்கி என்பவர் இயக்க, கீயானு ரீவ்ஸ், கேரி-அன்னே மோசு, யாஹ்யா அப்துல்-மதின் II, ஜெசிகா கேன்விக், ஜொனாதன் கிராஃப், நீல் பாட்ரிக் ஹாரிஸ், பிரியங்கா சோப்ரா, கிறிஸ்டினா ரிச்சி மற்றும் ஜடா பிங்கெட் சிமித் போன்ற பலர் நடித்துள்ளார்கள்.
இந்த திரைப்படத்தின் படப்பிடிப்பு பிப்ரவரி 2020 இல் தொடங்கியது, ஆனால் அடுத்த மாதம் கோவிட்-19 பெருந்தொற்று நோயால் நிறுத்தப்பட்டது. இயக்குனர் வச்சோவ்ஸ்கி இந்த திட்டத்தை நிறுத்திவிட்டு படத்தை முடிக்காமல் விட்டுவிடலாம் என்று கூறினார். ஆனால் இந்த திரைப்படத்தில் நடித்த நடிகர்கள் அதை முடிக்க வேண்டும் என்று வற்புறுத்தினர். அதைத்தொடர்ந்து ஆகஸ்ட் 2020 இல் படப்பிடிப்பு மீண்டும் தொடங்கியது, மூன்று மாதங்களுக்குப் பிறகு முடிந்தது. தி மேட்ரிக்சு ரெசுரெக்சன்சு படம் சான் பிரான்சிஸ்கோவில் திசம்பர் 18, 2021 இல் வெளியாவுள்ளது. அத்துடன் திசம்பர் 22, 2021 இல் உலகளவில் வெளியாவுள்ளது.
வெளி இணைப்புகள்
பகுப்பு:அமெரிக்கத் திரைப்படங்கள் பகுப்பு:அமெரிக்க சாகச திரைப்படங்கள் பகுப்பு:அமெரிக்க அறிபுனைத் திரைப்படங்கள் பகுப்பு:அமெரிக்க கற்பனை திரைப்படங்கள் பகுப்பு:அமெரிக்க அதிரடித் திரைப்படங்கள் பகுப்பு:தொடர் திரைப்படங்கள் பகுப்பு:வெளிவரவிருக்கும் திரைப்படங்கள் பகுப்பு:திரைப்படத்துறையில் கோவிட்-19 தொற்றுநோயின் தாக்கம் பகுப்பு:வார்னர் புரோஸ். திரைப்படங்கள்
பி. ஆர். செல்வநாயகம்
பிரின்சிலி ராஜேந்திரன் செல்வநாயகம் (Princely Rajendran Selvanayagam, பிறப்பு: 10, ஆகத்து, 1936) என்பவர் ஒரு இலங்கைத் தமிழ் அரசியல்வாதியும் நாடாளுமன்ற உறுப்பினரும் ஆவார்.
செல்வநாயகம் 1970 இலங்கை நாடாளுமன்றத் தேர்தலில் மட்டக்களப்பில் சுயேட்சை வேட்பாளராக நின்றார். இரண்டாவது இடத்தைப் பெற்று மட்டக்களப்புக்கான இரண்டாவது உறுப்பினராக நாடாளுமன்றத்தில் நுழைந்தார். 1977 நாடாளுமன்றத் தேர்தலில் ஐந்தாவது இடத்தைப் பெற்று மீண்டும் தேர்ந்தெடுக்கப்படாமல் போனார்.
குறிப்புகள்
பகுப்பு:இலங்கைத் தமிழ் அரசியல்வாதிகள் பகுப்பு:இலங்கையின் 7வது நாடாளுமன்ற உறுப்பினர்கள் பகுப்பு:வாழும் நபர்கள் பகுப்பு:1936 பிறப்புகள்
பேரம்பாக்கம்
பேரம்பாக்கம் (Perambakkam) என்பது இந்தியா தீபகற்பத்தில் தமிழ்நாடு மாநிலத்தின் திருவள்ளூர் மாவட்டத்திலுள்ள ஒரு புறநகர்ப் பகுதியாகும்.
கடல் மட்டத்திலிருந்து சுமார் 102 மீட்டர் உயரத்தில் அமைந்துள்ள பேரம்பாக்கம் பகுதியின் புவியியல் ஆள்கூறுகள், 13.0401°N, 79.8171°W ஆகும். திருவள்ளூர், காவன்கொளத்தூர், இருளஞ்சேரி, சிற்றம்பாக்கம் மற்றும் சின்னமன்டலி ஆகியவை பேரம்பாக்கம் பகுதிக்கு அருகிலுள்ள சில முக்கியமான புறநகர்ப் பகுதிகளாகும்.
சோழீசுவரர் கோயில் என்ற சிவன் கோயில் ஒன்று பேரம்பாக்கம் பகுதியில் அமைந்துள்ளது.
வெளி இணைப்புகள்
பகுப்பு:திருவள்ளூர் மாவட்டத்திலுள்ள கிராமங்கள்
ஓட்டுநர் உரிமம் (இந்தியா)
இந்தியாவில் ஓட்டுநர் உரிமம் (Driving licence in India) நெடுஞ்சாலைகளிலும் வேறு பல சாலைகளிலும் பல்வேறு வகையான மோட்டார் வாகனங்களை செலுத்த அதிகாரமளிக்கும் ஓர் அடையாள ஆவணம் ஆகும். பல்வேறு இந்திய மாநிலங்களில் மண்டல போக்குவரத்து அதிகாரிகள் / அலுவலகங்கள்  அடையாள ஆவணங்கள் வழங்கும் பணியை   நிர்வகிக்கின்றன. 1988 ஆம் ஆண்டின் மோட்டார் வாகனச் சட்ட வரையறையின் படி எந்த ஒரு நெடுஞ்சாலை மற்றும் பிற சாலைகளில் வாகனத்தை செலுத்தும் எந்த நபரும் இந்தியாவில் ஓர் ஓட்டுநர் உரிமம் கட்டாயம் வைத்திருத்தல் வேண்டும். நவீன புகைப்பட ஓட்டுநர் உரிமமானது அடையாள அட்டை இல்லாத தருணங்களில் அடையாளம் காணல் ஒரு வங்கிக் கணக்கை தொடங்க, வயது மற்றும் பிறந்த தேதிக்கான ஆவணமாக, கைபேசி இணைப்புக்கு விண்ணப்பிக்கும் போது போன்ற பல்வேறு அடையாள அட்டை நோக்கங்களுக்காகவும் பயன்படுத்தபடுகிறது.
பின்னணி
இந்தியாவில் 16 வயதை அடைந்த எவரும் தற்காலிக ஓட்டுநர் உரிமம் பெருவதற்காக விண்ணப்பிக்கலாம். மொபெட் எனப்படும் இயந்திரம் பொருத்தப்பட்ட மிதிவண்டி அல்லது கியர் எனப்படும் பற்சக்கரங்களற்ற வாகனத்தை செலுத்துவதற்கு இந்த தற்காலிக உரிமம் செல்லுபடியாகும். 18 வயது அல்லது அதற்கு மேற்பட்ட வயதை எட்டிய எவரும் கார் ஓட்டுநர் உரிமம் பெருவதற்காக விண்ணப்பிக்கலாம். அனைத்து இந்திய ஓட்டுநர் உரிமம் பெற்ற ஒருவர் இந்தியா முழுவதும் வாகன்ங்களை இயக்கும் அனுமதி பெற்றவராக அங்கீகரிக்கப்படுகிறார். வணிக ரீதியாக போக்குவரத்து வாகனங்களை இயக்குவதற்கு மோட்டார் வாகனச் சட்டம், 1988 ஆம் ஆண்டின் எசு.3 (1) பிரிவின் கீழ் ஒருவர் ஓட்டுநர் உரிமத்தில் சிறப்பு ஒப்புதல் பெறுதல் வேண்டும். இதற்கான ஓட்டுநர் உரிமம் பெருவதற்கு அவர் சாலையில் வாகனம் செலுத்தும் சோதனை மேற்கொள்ளுதல் வேண்டும் முன்னதாக வாய்மொழித் தேர்வு அல்லது எழுத்துத் தேர்வு சோதனை (மாநிலத்தைப் பொறுத்து), சாலை சமிக்ஞ்சை சோதனை தொடர்ந்து கண்காணிக்கப்படும் ஓட்டுநர் சோதனை ஆகியவற்றுக்கு உட்படுதல் வேண்டும் ..இவ்வாறு வழங்கப்படும் தற்காலிக உரிமமும் சில நிபந்தனைகளுக்கு உட்பட்டது.
ஒரு குறிப்பிட்ட வகை வாகனத்தின் தற்காலிக உரிமங்களுடன் கீழ்கண்ட நிபந்தனைகள் இணைக்கப்பட்டிருக்கும் :. ஓட்டுநர் சோதனையில் தேர்ச்சி பெற்ற பிறகு தற்காலிக உரிமத்தை ஒப்படைத்து முழுமையான இந்திய ஓட்டுநர் உரிமம் வழங்கப்படும். மோட்டார் சைக்கிள்கள் மற்றும் கார்களைப் பயன்படுத்த இவ்வுரிமம் அனுமதிக்கும். உரிமம் பெற்ற தேதியிலிருந்து 20 ஆண்டுகளுக்கு அல்லது உரிமதாரர்களுக்கு 50 வயதை எட்டும் வரை உரிமம் செல்லுபடியாகும். காலாவதி ஆன ஓட்டுநர் உரிமத்தினை புதுபித்தல் கட்டாயம் ஆகும்.
கோட்பாட்டு சோதனை
ஒரு நபர் தற்காலிக ஓட்டுநர் உரிமத்திற்கு விண்ணப்பிக்கும்போது அடிப்படை ஓட்டுநர் விதிகள் குறித்த சோதனைகள் போக்குவரத்து அதிகரிகளால் நடத்தப்படுகின்றன. இந்தியாவில் கோட்பாட்டு சோதனை அடிப்படை சாலை அடையாள கேள்விகளைக் கொண்டுள்ளது, அவை கார் மற்றும் மோட்டார் சைக்கிள் சோதனைகளுக்கு சமமானவையாகும். பலவாய்ப்பு தேர்வு கேள்விகள் - சாத்தியமான பதில்களுடன் 15 கேள்விகள் கேட்கப்படும். குறைந்தது 09 கேள்விகளுக்குச் சரியாக பதிலளிக்க வேண்டும். வாய்மொழி அல்லது எழுதப்பட்ட சோதனை (மாநிலத்தைப் பொறுத்து) கோட்பாடு சோதனை கணினியில் நிறைவடையும். மேலும் கோட்பாடு சோதனையில் தேர்ச்சி பெற இரண்டுமே தேர்ச்சி பெற வேண்டும்.
புற இணைப்புகள்
பகுப்பு:இந்தியாவில் போக்குவரத்து பகுப்பு:இந்திய அரசுத் திட்டங்கள்
எட்வின் லூட்டியன்சு
சர் எட்வின் இலாண்ட்சீயர் லூட்யன்சு, (Edwin Landseer Lutyens, OM|KCIE|RA|FRIBA, மார்ச் 29, 1869 – சனவரி 1, 1944) பிரித்தானிய  கட்டிடக் கலைஞர் ஆவார்; மரபுசார் கட்டிடப்பாணிகளை தற்காலத்திற்கேற்ப கலைநயத்துடன் ஏற்று வடிவமைப்பதில் புகழ்பெற்றவர். பல இங்கிலாந்து நாட்டு இல்லங்களை வடிவமைத்துள்ளார்.
லூட்யன்சு "பிரித்தானியக் கட்டிடக் கலைஞர்களில் மிகப் பெரியவராக" கருதப்படுகின்றார். இந்திய அரசின் தலைமையிடமாக புது தில்லியை வடிவமைப்பதிலும் கட்டமைப்பதிலும் இவரது பங்களிப்பிற்காக பெரிதும் அறியப்படுகின்றார். இதனை அங்கீகரிக்கும் வண்ணம் புது தில்லி "லூட்யன்சின் தில்லி" எனவும் அழைக்கப்படுகின்றது. சர் எர்பெர்ட்டு பேக்கருடன் ஒருங்கிணைந்து புது தில்லியிலுள்ள இந்தியாவின் வாயில் போன்ற பல நினைவகங்களுக்கு கட்டிட வடிவமைப்பாளராகவும் இருந்துள்ளார்; தற்போது ராஷ்டிரபதி பவன் எனப்படும் தலைமை ஆளுநரின் மாளிகையையும்  வடிவமைத்துள்ளார்.
மேற்சான்றுகள்
பகுப்பு:பிரித்தானியக் குடியேற்றக்காலக் கட்டிடக்கலை பகுப்பு:1869 பிறப்புகள் பகுப்பு:1944 இறப்புகள் பகுப்பு:தில்லியில் உள்ள கட்டிடங்கள் பகுப்பு:பிரித்தானியக் கட்டிடக் கலைஞர்கள்
மாந்தை மாரியம்மன் கோயில்
மாந்தை மாரியம்மன் கோயில் தமிழ்நாட்டில் நாகபட்டினம் மாவட்டம், மாந்தை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மாரியம்மன் சன்னதியும், வீரன், காத்தவராயன் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. வைகாசி மாதம் தீமிதி திருவிழா முக்கிய திருவிழாவாக நடைபெறுகிறது. ஆடி மாதம் உற்சவம் திருவிழாவாக நடைபெறுகிறது.
மேற்கோள்கள்
பகுப்பு:நாகபட்டினம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
க. இரா. ஜமதக்னி
'''க. இரா. ஜமதக்னி'''   (ஏப்பிரல் 15,1903—மே  27, 1981) என்பவர் இந்திய விடுதலைப் போராட்ட வீரர், மார்க்சிய சிந்தனையாளர், நூலாசிரியர், கவிஞர், பன்மொழிப் புலவர், மொழிபெயர்ப்பாளர் எனப் பல பரிமாணங்கள் கொண்டவர் ஆவார். சார்லஸ் டார்வின் எழுதிய நூல்களை ஆய்ந்து உயிர்களின் தோற்றம் என்று தமிழில்  எழுதியவர். காரல் மார்க்சு எழுதிய மூலதனம் இவரால் மொழியாக்கம் செய்யப்பட்டது.
பிறப்பு
இந்தியாவின் தமிழ்நாடு மாநிலத்தில் அமைந்துள்ள வேலூர் மாவட்டத்தில் இருக்கும் காவேரிப்பாக்கத்திற்கு அருகில் கடப்பேரி என்னும் ஊரில் பிறந்தார். தந்தையின் பெயர் இராகவன் தாயின் பெயர் முனியம்மாள். சிறுவனாக இருந்தபோது புராண இதிகாசங்களின் உரைநடைக் காவியங்களை ஊர்மக்கள் நடுவே அமர்ந்து படித்தார். இன்டர்மீடியேட் வகுப்பில் தேறினார். ஆறு மாதம் ஒரு பள்ளியில் ஆசிரியராகப் பணி புரிந்தார். தமிழ் சமற்கிருதம் இந்தி ஆங்கிலம் ஆகிய மொழிகளின் இலக்கியங்களைக் கற்றிருந்தார்
இந்திய விடுதலைப் போராட்டம்
இளம் அகவையிலேயே ஜமதக்னிக்கு இந்தியா விடுதலை பெற வேண்டும் என்பதில் ஆர்வம் ஏற்பட்டது. உப்புச் சத்தியாகிரகம் போன்ற போராட்டங்களில் கலந்து கொண்டு பல முறை சிறைக்குச் சென்றார்.உப்புச் சத்தியாக் கிரகத்தில் ஈடுபட்டபோது காவலர்கள் இவர் மண்டையில் அடித்ததால் மயக்கமுற்று மருத்துவமனையில் கிடந்தார். சிறையில் இருந்தபோது நூல்கள் பலவற்றைப் படித்துத் தம் அறிவை வளர்த்துக் கொண்டார். 1931 இல் அரக்கோணத்தில் கள்ளுக்கடை மறியலில் கத்தியால் குத்தப்பட்டு உயிர் தப்பினார்.
எழுதிய நூல்கள்
விரிவுரை நூல்கள்
தமிழாக்க நூல்கள்
சான்று
ஜமதக்னி வரலாற்றுச் சுருக்கம், புதுவாழ்வுப் பதிப்பகம், சைதாப்பேட்டை,சென்னை.
வெளியிணைப்புகள்
பகுப்பு:இந்திய விடுதலைப் போராட்ட வீரர்கள் பகுப்பு:1903 பிறப்புகள் பகுப்பு:1981 இறப்புகள்
தேவேந்திரா பிசூ
தேவேந்திரா பிசூ (Devendra Bishoo, பிறப்பு: 6 நவம்பர் 1985) கயானாவைச் சேர்ந்த மேற்கிந்தியத் துடுப்பாட்ட வீரர் ஆவார். இவர் இந்திய மரபுவழியைச் சேர்ந்தவர். இடச்சுழற்பந்து வீச்சாளரான இவர் மேற்கிந்தியத்தீவுகள் துடுப்பாட்ட அணிக்காகத் தனது முதலாவது பன்னாட்டுப் போட்டியை 2011 உலகக்கிண்ணப் போட்டிகளில் விளையாடினார்.
வெளி இணைப்புகள்
பகுப்பு:1985 பிறப்புகள் பகுப்பு:வாழும் நபர்கள் பகுப்பு:கயானா விளையாட்டு வீரர்கள் பகுப்பு:மேற்கிந்தியத் துடுப்பாட்டக்காரர்கள்
வடியக்காடு
மக்கள் தொகை விவரம்
2011 ஆம் ஆண்டு மக்கள் தொகை கணக்கெடுப்பின்படி, இந்த கிராமத்தில், மொத்தம் 256 குடும்பங்கள் வசிக்கின்றன. வடியக்காடு கிராமத்தின் மக்கள் தொகை 950 ஆக உள்ளது, இதில் 439 ஆண்கள் மற்றும் 511 பெண்கள் உள்ளனர்.
தமிழ்நாட்டின் எழுத்தறிவு விகிதத்துடன் ஒப்பிடும் போது இக்கிராமத்தின் எழுத்தறிவு விகிதம் குறைவாக உள்ளது. 2011 ஆம் ஆண்டில், வடியக்காடு கிராமத்தின் எழுத்தறிவு விகிதம் 73.28% ஆக இருந்தது, இது தமிழ்நாட்டின் எழுத்தறிவு விகிதமான 80.09% ஐ விடக் குறைவு. வடியக்காடு பகுதியில் ஆண்களின் எழுத்தறிவு விகிதம் 82.56% ஆகவும், பெண்களின் எழுத்தறிவு விகிதம் 65.52% ஆகவும் உள்ளது.
மேற்கோள்
பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள் பகுப்பு:தஞ்சாவூர் மாவட்டத்திலுள்ள கிராமங்கள்
இந்திய தேசியம்
பல்வேறு அரசியல் சமூகங்களை இணைத்து 1947 ஆண்டு அமைக்கப்பட்ட சுதந்திர கூட்டரசே இந்தியா. சட்டபூர்வமாக இந்தியா ஒரு பல்லின, பன்மொழி, சமயசார்பற்ற தேசம். அது ஒருமித்த அரசியல் வரலாற்று பண்பாட்டு இழைகளால் இணைக்கப்பட்டது. இந்திய தேசியம் இந்தியாவின் நலன்களையும் ஒருமைப்பாட்டையும் பேணி முன்னெடுக்க உதவும் கருத்துருவாக்கம் ஆகும்.
இந்துத்துவ தேசியவாதம்
இந்திய தேசியத்தின் தீவர வடிவங்களில் ஒன்று இந்துதத்துவம் ஆகும். இது இந்தியாவின் மொழி இந்தி மொழி, இந்தியாவின் சமயம் இந்து சமயம் என்று நிலை நாட்ட முனைகிறது. இந்திய பண்பாட்டை பேணும் செயற்பாட்டில் இது இந்திய மரபின் சாதி அமைப்பை அப்படியே பேண தலைப்படுகிறது.
ராணுவக் கொள்கை
இந்தியாவின் முதல் பிரதமர் ஜவகர்லால் நேரு தமது அமைதிக் கொள்கையின் விளைவாக, இந்திய விடுதலைக்குப் பின்னர் ராணுவ பலத்தை மேம்படுத்தவும், ராணுவ தளபதிகளின் அறிவுரைக்கு செவிசாய்க்கவும் தவறினார்.
இந்தியா ஒளிரவில்லை
எல்லா நாடுகளையும் போல, எங்கள் வாழ்க்கையும் வளமாகப் போகிறது என்றெண்ணித்தான் விடுதலைப் பயணம் தொடங்கியது, இந்திய விடுதலைக்குப் பின்னால் தொடர்ந்து சுரண்டப்பட்ட எங்கள் உழைப்பு, இப்போது அம்பானி வீட்டுக் கழிவறைகளாய் மாறி நறுமணம் வீசுகிறது. அரசுகள் கொடுக்கும் இலவசங்களில் தொடங்கிய இந்தியர்களின் வீழ்ச்சி இப்போது விவசாயிகளின் தற்கொலையில் நின்று கைகொட்டிச் சிரிக்கிறது. - கை. அறிவழகன்
வெளி இணைப்புகள்
பகுப்பு:இந்தியா பகுப்பு:இந்தியாவில் தேசியவாதம்
காரைக்கால்
காரைக்கால் (ஆங்கிலம்:Karaikal), இந்தியாவின் பாண்டிச்சேரி யூனியன் பிரதேசத்தில் அமைந்துள்ள காரைக்கால் மாவட்ட தலைநகர் ஆகும். இது காவிரியின் கழிமுகத்தில் அமைந்துள்ளது. காரைக்கால் தமிழகத்தின் கடற்கரை பகுதியின் மத்தியில் அமைந்திருக்கும் துறைமுக நகரம் ஆகும். கி.பி நான்காம் நூற்றாண்டில் பிறந்த மூன்று பெண் நாயன்மார்களில் ஒருவரும், மூத்தவருமான புனிதவதி என்கிற காரைக்கால் அம்மையார் பிறந்த ஊர். காரைக்கால், ஏனாம், மாகி ஆகியவை பொருளாதாரத்தில் பின்தங்கிய மாவட்டங்கள். புதுச்சேரி மாவட்டம் மட்டும் பொருளாதாரத்தில் உயர்த்தவை.
காரைக்கால், சென்னை மாநகரில் இருந்து 310 கி.மீ. தொலைவில், தமிழகத்தின் கடற்கரை பகுதியின் மத்தியில், வங்கக் கடலோரத்தில் அமைந்த இந்திய நடுவண் அரசின் ஒன்றியப் பகுதி ஆகும். இது பிரெஞ்சு நாட்டின் பகுதியாக இருந்தது. ஏறக்குறைய இருநூறு ஆண்டுகளுக்கு மேல் பிரெஞ்சுக்காரர்களின் ஆதிக்கத்தில் இருந்ததால் பிரெஞ்சுச் சொற்களை வெகு லாகவமாக அடித்தட்டு மக்களும் பயன்படுத்தும் இடமாகவும் இருக்கிறது. ஆந்திர மாநிலத்தின் காக்கி நாடாவுக்கு அருகாமையிலுள்ள ஏனாம் நகரும், தமிழகத்தின் கடலூரின் அருகாமையிலுள்ள புதுச்சேரி நகரும், கேரள மாநிலத்தின் கோழிக்கோட்டுக்கு அருகிலுள்ள மாஹே நகரும் இந்த மாநிலத்தின் (ஆட்சிப் பகுதியின் பிராந்தியங்கள்) அங்கமாகையால், ஆங்கிலம், பிரெஞ்சு, தமிழ் மொழிகளுடன் தெலுங்கு, மலையாளம் மொழி பேசும் மக்களும் சிறுபான்மையாக இருக்கிறார்கள்.
வரலாறு
காரைக்கால் மராத்திய மன்னர் ஷாகோஜி போன்ஸ்லேவின் தஞ்சை பிரதிநிதியிடம் இருந்து சந்தா சாகிப் என்பவரால் பிரஞ்சியருக்கு வாங்கி கொடுக்கப்பட்டதாகும். அப்போது பிரஞ்சு கவர்னராக இருந்தவர் துய்மா அவர்கள். பிற்பாடு கவர்னராக இருந்த தூப்ளே, காரைக்காலைச் சுற்றியுள்ள சில ஊர்களை விலைக்கு வாங்கி இவ்வூரை விரிவாக்கம் செய்தார். இதை பிரஞ்சியர் சாதிக்க முக்கிய காரணமாக இருந்தவர், பிரஞ்சியரிடம் துபாஷியாக இருந்த பெத்ரோ கனகராய முதலியார் (இவருடைய பாட்டனார் தானப்ப முதலியாரால் பிரஞ்சியருக்கு வாங்கிக் கொடுக்கப்பட்டதுதான் புதுச்சேரி மாநிலமாகும்). இவருடைய புத்திக்கூர்மையான யோசனைகளால் காரைக்கால் புதுச்சேரிக்கு கிடைக்கும் சாத்தியமானது.
இருப்பிடம்
காரைக்கால் கடற்கரைக்கு அருகில் அமைந்துள்ள ஒரு சிறிய நகரம் ஆகும், இது முன்னர் பிரெஞ்சு இந்தியாவின் பகுதியாக இருந்தது. புதுச்சேரி, யானம் மற்றும் மாஹே போன்ற பிற முன்னாள் பிரஞ்சு பிரதேசங்களுடன் சேர்ந்து புதுச்சேரி ஒன்றியத்தை உருவாக்குகிறது.
பிரிவுகள்
காரைக்கால் நகரம் நாகப்பட்டினத்திலிருந்து 20 கிலோமீட்டர் (12 மைல்கள்) வடக்கிலும் மற்றும் தரங்கம்பாடியிலிருந்து 12 கிலோமீட்டர் (7.5 மைல்கள்) தெற்கேவும் அமைந்துள்ளது. இது காரைக்கால் மாவட்ட தலைமையகம் ஆகும்.
காரைக்கால் மண்டலம் காரைக்கால் நகராட்சி மற்றும் நகராட்சி மன்றங்களால் உருவாக்கப்பட்டது.
அவை:
நதிகள்
குடமுருட்டி, அரசலாறு, திருமலைராயன் ஆறு, வீரசோழனார் மற்றும் விக்ரமனார் ஆகியவை காவேரி ஆற்றின் முக்கிய கிளை நதிகள் ஆகும். காரைக்கால் பகுதி வழியாக அரசலாறும் அதன் கிளைகளும் பரவியிருந்தாலும், குடமுருட்டி மற்றும் வீரசோழனார் ஆகியவற்றின் நீர்த்தேக்கங்களும் அப்பகுதியின் பாசன தேவைகளைப் பூர்த்தி செய்கின்றன.
காரைக்கால் அம்மையார்
காரைக்கால் அம்மையார் மூன்று பெண் நாயன்மார்களில் ஒருவரும், மூத்தவருமாவார். கையிலை மலையின் மீது கைகளால் நடந்து சென்றவரை, சிவபெருமான் அம்மையே என்று அழைத்ததாலும், காரைக்கால் மாநகரில் பிறந்தவர் என்பதாலும் காரைக்கால் அம்மையார் என்று வழங்கப்பெறுகிறார். பரமதத்தன் என்பவரை மணந்து இல்லற வாழ்வில் ஈடுபட்டிருந்தவர் ஒரு நாள், கணவன் கொடுத்தனுப்பிய மாம்பழத்தினை சிவனடியாருக்கு படைத்துவிட, அந்த மாம்பழத்தினை மீண்டும் கணவன் கேட்க, இறைவனிடம் வேண்டி மாம்பழத்தினைப் பெற்ற நிகழ்விலிருந்து இறைவனை சரணடைந்தார்.
இவர் இசைத்தமிழால் இறைவனைப் பற்றி முதன்முதலாக பாடியவராகவும், தமிழுக்கு அந்தாதி எனும் இலக்கண முறையை அறிமுகம் செய்தவராகவும் அறியப்பெறுகிறார்.அற்புதத் திருவந்தாதி, திருவாலங்காட்டு மூத்த திருப்பதிகம், திரு இரட்டை மணிமாலை போன்ற நூல்களைத் தந்து சைவத்தமிழுக்கு பெரும் தொண்டாற்றியுள்ளார். இவருடைய பதிக முறைகளைப் பின்பற்றியே பிற்காலத்தில் தேவாரப் பதிகங்கள் இயற்றப்பட்டன.இவருக்கென காரைக்கால் கோவிலில் தனி சந்நிதி அமைக்கப்பட்டுள்ளது. அக்கோவில் காரைக்கால் அம்மையார் கோவில் என்று மக்களால் அழைக்கப்பெறுகிறது.
மாங்கனித் திருவிழா
காரைக்கால் அம்மையாரின் சிறப்புகளை மக்களுக்குத் தெரிவிக்க காரைக்கால் அம்மையார் கோயில் சார்பாக மாங்கனித் திருவிழா நடைபெறுகிறது. காரைக்கால் அம்மையார் கோயில் மாங்கனித் திருவிழா ஒவ்வொரு ஆண்டும் ஆனி மாதம், பௌர்ணமி அன்று மிகச் சிறப்பாகக் கொண்டாடப்படுகிறது. திருவிழாவின் போது சுவாமி தேர் வீதி உலா வருகையில், பக்தர்கள் தங்கள் வேண்டுதலை நிறைவேற்றும் விதமாக வீட்டு மாடிகளில் நின்றுகொண்டு இறைவன் மீது மாங்கனிகளை வாரி இறைத்து நேர்த்திக்கடன் செலுத்துவார்கள்.
மக்கள் வகைப்பாடு
இந்திய 2009 மக்கள் தொகை கணக்கெடுப்பின்படி 227589 மக்கள் இங்கு வசிக்கின்றார்கள். இவர்களில் 49% ஆண்கள், 51% பெண்கள் ஆவார்கள். காரைக்கால் மக்களின் சராசரி கல்வியறிவு 73% ஆகும், இதில் ஆண்களின் கல்வியறிவு 79%,  பெண்களின் கல்வியறிவு 71% ஆகும். இது இந்திய தேசிய சராசரி கல்வியறிவான 59.5% விட கூடியதே. காரைக்கால் மக்கள் தொகையில் 12% ஆறு வயதுக்குட்பட்டோர் ஆவார்கள். புதுச்சேரி மற்றும் காரைக்காலின் பூர்வீக‌ குடிமக்களில் சில‌ ஆயிரக்கணக்கானோர் இந்தியா மற்றும் ஃபிரான்ஸ் நாட்டு குடிமை உரிமை பெற்று இரட்டைக் குடியுரிமை பெற்றவர்களாக உள்ளார்கள்.
காரைக்கால் துறைமுகம்
நாட்டின் தென்கிழக்கு கடற்கரையில் அனைத்து பருவ நிலைகளுக்கும் ஏற்ற முக்கிய உயர் தொழில்நுட்ப வசதி கொண்டது காரைக்கால் துறைமுகம். 680 கி.மீ. தென்கிழக்கு கடற்கரையில் சரியான மையத்தில் சென்னைக்கும் தூத்துக்குடிக்கும் நடுவில், இத்துறைமுகம் அமைந்துள்ளது. தமிழக கடற்கரை மத்திய‌ பகுதியில் மிக வேகமாக பெரிய அளவில் உருவாகிவரும் துறைமுகமாகும்.
காரைக்கால் விமான நிலையம்
காரைக்காலில் கட்டமைக்கப்பட்டு 2014இல் நிறைவேற்றப்பட உள்ள இந்த விமான‌ நிலையம், இந்தியாவில் முற்றிலுமாகத் தனியார் முதலீட்டில் கட்டமைக்கப்படும் முதல் விமான‌ நிலையமாகத் திகழும். பொதுப் பயன்பாட்டிற்கான தனியார் துறை கட்டமைப்பாக இதனை நிறைவேற்றிட குடியியல் பறப்பு அமைச்சகம் பெப்ரவரி 2011இல் ஒப்புதல் வழங்கியது. இந்த நிலையத்தின் வான் போக்குவரத்து கட்டுப்பாட்டகம் இந்திய வானூர்தி நிலையங்களின் ஆணையத்தால் இயக்கப்பட உள்ளது. இந்த விமான‌ நிலையம் காரைக்காலுக்கு மட்டுமல்லாது சுற்றியுள்ள பல சமயத் திருத்தலங்களுக்கும் முக்கிய நகரங்களுக்கும் பேருதவியாக இருக்கும்.
காரைக்கால் யூனியன் பிரதேசமாக கோரிக்கை
காரைக்கால் யூனியன் பிரதேசப் போராட்டம் குழு 2005 ஆம் ஆண்டில் தொடங்கப்பட்டது. இது காரைக்காலுக்கு தனி யூனியன் நிலைப்பாட்டைக் கோருகிறது. குறிப்பாக புதுச்சேரிக்கு மாநில அரசியலை வழங்கும் சமயத்தில் யூனியன் நிலைப்பாட்டைக் காரைக்காலுக்கு கொடுக்க கோருகிறது. காரைக்காலின் பொருளாதார பின்தங்கிய நிலை, புதுச்சேரி மீது மட்டும் கவனம் செலுத்துவதன் விளைவாக இருந்து வருகிறது.
சுற்றுலாத் தகவல்கள்
காரைக்காலில் உள்ள முக்கியத்துவம் வாய்ந்த சுற்றுலாத் தளங்கள்:
கல்வி நிறுவனங்கள்
2001 ஆம் ஆண்டு மக்கள் தொகை கணக்கெடுப்பின்படி, காரைக்கால் மக்களின் கல்வியறிவு 83% ஆகும். காரைக்கால் பிராந்தியத்தில் ஆரம்ப நிலை முதல் கல்லூரி நிலை வரை கல்வி நிறுவனங்களின் பரந்த நெட்வொர்க் உள்ளது.
வெளி இணைப்புகள்
அதிகாரப்பூர்வ இணையதளம்
பகுப்பு:புதுச்சேரியில் உள்ள ஊர்களும் நகரங்களும் பகுப்பு:காரைக்கால் மாவட்டம் பகுப்பு:காரைக்கால் மாவட்டத்தில் உள்ள ஊர்களும் நகரங்களும்
ஹேமலதா குப்தா
ஹேம்லதா குப்தா (Hemlata Gupta) (25 ஜூன் 1943 - 13 மே 2006) ஓர் இந்திய மருத்துவரும், புதுதில்லியின் லேடி ஹார்டிங் மருத்துவக் கல்லூரியில் மருத்துவத் துறை இயக்குநரும் தலைவரும் ஆவார். இவர், லேடி ஹார்டிங் மருத்துவக் கல்லூரியில் ( தில்லி பல்கலைக்கழகம் ) மருத்துவம் பயின்றார். பின்னர் அதன் இயக்குனரானார். 1998ஆம் ஆண்டில் இந்திய அரசு இவரது மருத்துவ அறிவியலுக்கான பங்களிப்புக்காக மூன்றாவது மிக உயர்ந்த குடிமகன் விருதான பத்ம பூசண் விருதை வழங்கியது. திருமணமாகாத இவர் புதுதில்லியில் வசித்து வந்தார். கரோல் பாக்கில் உள்ள தனது இல்லத்தில் 13 மே 2006 அன்று கொலை செய்யப்பட்டார். பல வருட விசாரணைக்குப் பிறகும், ஊடகங்களின் கவனத்தை ஈர்த்த இந்த வழக்கு தீர்க்கப்படாமல் உள்ளது.
மருத்துவப் பங்களிப்புகள்
குப்தாவும் இவரது சகாக்களும் சேர்ந்து இந்திய மருத்துவ இதழில் மிக அரிதான தைராய்டு சுரப்புக் குறையில் காச நோய் பற்றி ஒரு ஆய்வை வெளியிட்டனர். கட்டுரை நோயாளியின் விளக்கக்காட்சி, நோயறிதலில் பயன்படுத்தப்படும் பல்வேறு சோதனைகள், வழக்கின் வரலாற்று விவாதம், சிகிச்சை முறைகள் பற்றி விவாதிக்கிறது.
பத்ம பூசண்
பத்ம விருதுகள் இந்தியாவில் ஒவ்வொரு ஆண்டும் குடியரசு தினத்தன்று வழங்கப்படுகின்றன. ஹேமலதா குப்தா 1998ஆம் ஆண்டில் மருத்துவப் பிரிவில் இந்த மதிப்புமிக்க விருதைப் பெற்றார். இந்தியக் குடியரசுத் தலைவரின் கையொப்பம் அடங்கிய சான்றிதழுடன் பதக்கத்தையும் பெற்றார்.
கொலை
குப்தா, கைகள் கயிற்றால் கட்டப்பட்டும், வாய், மூக்கு, கண்கள் அறுவைசிகிச்சை நாடாவால் மூடப்பட்டும், தொண்டை வெட்டப்பட்ட நிலையில் தனது பிரசாத் நகர் குடியிருப்பில் இறந்து கிடப்பதை காவலர்கள் கண்டுபிடித்தனர். இவர் கொலை செய்யப்பட்ட அன்ரு காலை 10:30 மணியளவில் தனது குடியிருப்பில் நுழைந்ததையும், அதே நேரத்தில் 2 ஆண் பார்வையாளர்கள் வந்ததையும் அக்கம்பக்கத்தினர் தெரிவித்தனர். ஒரு மணி நேரம் கழித்து, சம்பவ இடத்திற்கு காவல்துறையினர் வந்தனர். கொலைக்கான தொடர்புகள் ஒரு செய்தித்தாள் திருமண விளம்பரத்திலும், வசந்த் குஞ்சில் உள்ள இவரது குடியிருப்பில் இவரது பெயரையும் சுற்றி வருகிறது. குப்தாவின் குடியிருப்பு போலி ஆவணங்களுடன் தனிநபர்களுக்கு சொந்தமானது என்று காவலர்கள் கண்டறிந்தனர். இந்த வழக்கு கொள்ளையுடன் தொடர்புடையதாகத் தெரியவில்லை. ஏனெனில் இவருடைய நகைகளும், இவருடைய பெரும்பாலான உடைமைகளும் தீண்டப்படாமல் இருந்தன. மேலும் இவ்வழக்கு காவலர்களால் தீர்க்கப்படவேயில்லை.
வெளி இணைப்புகள்
பகுப்பு:தில்லிப் பெண் அறிவியலாளர்கள் பகுப்பு:2006 இறப்புகள் பகுப்பு:1943 பிறப்புகள்
அஜந்தா பெரேரா
அஜந்தா விஜேசிங்க பெரேரா (Ajantha Wijesinghe Perera, අජන්තා පෙරේරා), இலங்கையைச் சேர்ந்த ஒரு சமூக ஆர்வலரும், விஞ்ஞானியும், கல்வியியலாளரும், சூழலியலாளரும், அரசியல்வாதியும் ஆவார். இவர், தேசிய திண்மக் கழிவு மீள்சுழற்ச்சித் திட்டத்தை உருவாக்கியவர். இதனால் இலங்கையின் திண்மக் கழிவுப் பிரச்சினைக்குத் தீர்வு காண உதவியவர். இத்திட்டத்தினை உருவாக்கியமையார் இவர் 'கழிவுத்திட்ட அரசி' என அழைக்கப்படுகிறார்.
மேற்கோள்கள்
பகுப்பு:வாழும் நபர்கள் பகுப்பு:1963 பிறப்புகள் பகுப்பு:இலங்கை அறிவியலாளர்கள்
முதலாம் சாதுல்லா கான்
முதலாம் சாதுல்லா கான்  அல்லது  சாதுல்லா கான் (Saadatullah Khan I) (r.1710 - 1732) என்பவர் ஓர் ஆற்காடு நவாப் ஆவார்.
வாழ்க்கை
முகமது சையது கர்நாடக பிரதேசத்தின் கடைசி முகலாய ஆளுநர் ஆவார். இவர் சாதுல்லா கான் என்ற பெயரில் ஆற்காடு நவாப்பாக நியமிக்கப்பட்டார். இவா் தனது தலைநகரை செஞ்சியிலிருந்து ஆற்காட்டிற்கு மாற்றினாா். இவா் தனக்கு முன்னிருந்தவர்களைப் போலவே, தெற்குப் பகுதியை தனது அதிகாரத்தைச் செலுத்தினார். இவா் நடத்திய போர்களின் மூலம் ஸ்ரீரங்கப்பட்டணம் வாயில்வரை சென்றது மட்டுமல்லாமல், அதன் ஆட்சியாளர்களிடம் "பேஷ்காஷ்" என்ற திரைப்பணத்தையும் பெற்றாா்.
1708 ஆம் ஆண்டில் கிழக்கு இந்தியா கம்பெனிக்கு குத்தகையக ஐந்து கிராமங்களை வழங்கினார். ஆனால் வருவாய் குறைவு காரணமாக 1711 ஆம் ஆண்டில் அந்தக் கிராமங்களை திரும்ப நவாப் கேட்டாா். ஆனால் இதை ஆங்கிலேயா்கள் எதிா்த்தது மட்டுமல்லாது போருக்காவும் தயாரானாா்கள். ஆனால் சாதுத்துல்லா கான் எழும்பூர், தண்டையார்பேட்டை மற்றும் புரசைவாக்கம் போன்ற பகுதிகளையும் கொடுக்கும் படி கோாினாா். ஆனால், நிறுவனத்தின் முக்கிய வணிகா்களான சுன்குராமா மற்றும் ராயாகம் பாபையாவின் மூலம் இந்த பிரச்சினை சுமூகமாக திா்க்கப்பட்டது.
முகலாய மன்னா்  அவுரங்கசீப்  இறந்த பிறகு, வலிமையான வாரிசு இல்லாததால், தில்லியின் கட்டுப்பாட்டை பலவீனப்படுத்தியது. மேலும்  சாதுல்லா கானுக்கு குழந்தைகள் இல்லாத காரணத்தால் அவரது சகோதரர் குலாம் அலி கானின் மகனான தோஸ்த் அலி கானை தன் வாாிசாக நியமித்துக் கொண்டாா். இவர் தக்கான நிசாமின் ஆதிக்கத்திற்கு கட்டுபடாமல், முகலாய பேரரசரின் தனிப்பட்ட ஒப்புதலையும் பெற்றார்.
நவாபின் மீது  நிசாமின் மேலாதிக்கம் தொடா்ந்தாலும், அவருடைய பலவினம், கருநாடக பகுதியில்  நவாபின் அதிகாரத்தை பரம்பரையாக மாற்றுவதைத் தடுக்க முடியவில்லை. எனவே அவர் தனது நியமனம் தொடர்பாக முறையான அங்கீகாரத்தை வழங்குவதற்கு உரிமையைக் கோரினாா். இவ்வாறு சதாதுல்லா கானின் ஆதிக்கமானது தெற்கில் திருவாங்கூர்  வடகில் இருந்த நாராயண நதிவரையில் இருந்து அதாவது கிழக்கு தொடா்ச்சி மலைகளில் இருந்து கிழக்கில் கடலுக்கு  இடையே உள்ள கருநாடக பகுதியில் தன்னாட்சி மற்றும் சுதந்திர பெற்ற ஆட்சியாளராக மாறினாா்.
1717 ஆம் ஆண்டில் திருவொற்றியூர், சத்துங்காடு, காதிகாக்கம், வைசர்படி மற்றும் நூங்கம்பாக்கம் ஆகிய இடங்களுக்கு ஆளுநர்களை நியமித்தாா்.
மேற்கோள்கள்
பகுப்பு:1732 இறப்புகள் பகுப்பு:இந்திய முஸ்லிம்கள் பகுப்பு:முகலாயப் பேரரசு பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:ஆற்காடு நவாப்கள் பகுப்பு:இந்திய அரசர்கள்
சிறிமா–சாத்திரி ஒப்பந்தம்
சிறிமா - சாஸ்திரி ஒப்பந்தம் என்பது, இலங்கையில் நாடற்றவர்களாக இருந்த 975,000 இந்திய வம்சாவளித் தமிழர்களின் எதிர் காலம் தொடர்பாக, அப்போதைய இலங்கைப் பிரதமராக இருந்த சிறிமாவோ பண்டாரநாயக்காவுக்கும், இந்தியப் பிரதமரான லால் பகதூர் சாஸ்திரிக்கும் இடையில் 1964 ஆம் ஆண்டில் அக்டோபர் 30 இல் கையெழுத்தான ஒப்பந்தத்தைக் குறிக்கும். இந்த ஒப்பந்தத்தின்படி மேற் குறிப்பிட்டவர்களில் 525,000 பேரை இந்தியா ஏற்றுக்கொள்வதெனவும், 300,000 பேருக்கு இலங்கைக் குடியுரிமை வழங்குவதெனவும் முடிவானது. மீதி 150,000 பேர் விடுபட்டுப் போயினர். 1967 முதல் அமலாகத் தொடங்கிய இந்த ஒப்பந்தம் அம்மக்களை இந்தியக் குடியுரிமை பெறுவோர், இலங்கை குடியுரிமை பெறுவோர், நாடற்றவர்கள் என மூன்று கூறாகபிரித்தது.
பிரித்தானிய இலங்கை
இலங்கையைப் பிரித்தானியர் ஆண்ட காலத்தில், 19 ஆம் நூற்றாண்டின் தொடக்கப் பகுதியில் 1820 ஆம் ஆண்டுக்கும் 1840 ஆம் ஆண்டுக்கும் இடைப்பட்ட காலப் பகுதியில், இலட்சக்கணக்கான இந்தியத் தமிழர் தமிழ் நாட்டிலிருந்து ஒப்பந்தத் தொழிலாளர்களாக இலங்கைக்குக் கூட்டிவரப்பட்டு இலங்கையின் மலையகப் பகுதிகளில் தொடங்கப்பட்ட கோப்பி, தேயிலை, இறப்பர்த் தோட்டங்களில் பணி புரிவதற்காக அமர்த்தப்பட்டனர். கடுமையான சூழ்நிலைகளில் வேலை வாங்கப்பட்ட இவர்களில் உழைப்பினால் உருவான பெருந்தோட்டங்கள் இலங்கையின் வெளிநாட்டு வருமானத்தின் பெரும்பகுதியை ஈட்டிக்கொடுத்தன. ஆனால் அவர்களின் சமூக பொருளாதார சூழ்நிலை கேள்விக்குறியாகவே இருந்தது .டொனமூர் அரசியலமைப்பு தோட்டத்தொழிலாளர்கள் வாக்குரிமை பெறுவதற்கு வழிவகுத்தது. ஆனால் தகுதிபெற்ற மூன்று லட்சம் தொழிலாளர்களில் 1,00,574 பேர் மட்டுமே வாக்குரிமை பெற்றனர். 1931 இலங்கை அரசாங்க சபைத் தேர்தலில் பங்கெடுத்த இவர்களிடையே இடதுசாரி கட்சிகளின் செல்வாக்கை மட்டுப்படுத்தவும், பிரதிநிதி களைக் குறைக்கவும் இவர்களது வாக்குரிமையை பறிக்கும் முயற்சியாக இது பார்க்கப்பட்டது.
இலங்கை
பிரித்தானியர் இலங்கையை விட்டு வெளியேறிய போது, சிங்களத்தேசிய வாதிகள், மலையகத் தமிழர்களை இந்தியாவுக்குத் திருப்பி அனுப்பவேண்டும் என்ற கோரிக்கையை முன்வைத்தனர். இவர்களது நெருக்குதல்களினால் தமிழ் நாடாளுமன்ற உறுப்பினர்களின் கடுமையான எதிர்ப்புக்கு மத்தியில் 1948 ஆம் ஆண்டு நவம்பர் 15 ஆம் தேதி இலங்கைக் குடியுரிமைச் சட்டம் இல. 18 நிறைவேற்றப்பட்டது. இச் சட்டத்தின் படி 1948 ஆம் ஆண்டு நவம்பர் 15 ஆம் திகதிக்கு முன் இலங்கையில் பிறந்திருப்பதுடன் அவருடைய இரண்டு தலைமுறையினரும் இலங்கையில் பிறந்திருந்தால் மட்டுமே இலங்கைக் குடியுரிமைக்கு ஒருவர் உரித்துடையவர் என்று வரையறுக்கப்பட்டது. இது மலையகத் தமிழ் மக்களுக்குப் பாதகமாக அமைந்தது. இவர்களில் பலர் தமக்கு முன் இரண்டு தலைமுறையினர் இலங்கையில் பிறந்திருந்தாலும் கூட அதை நிரூபிப்பதற்கான ஆவணங்கள் அவர்களிடம் இருக்கவில்லை. இதன் காரணமாகச் சுமார் 7 இலட்சம் மலையகத் தமிழர் நாடற்றவர் என்னும் நிலைக்குத் தள்ளப்பட்டதுடன், 1949 ஆம் ஆண்டில் நிறைவேற்றப்பட்ட இலங்கை நாடாளுமன்றத் தேர்தல்கள் திருத்தச் சட்டம் இல. 48 இன் மூலம் அவர்களது வாக்குரிமையும் பறிக்கப்பட்டது.
நாடற்றவர்கள் பிரச்சினை தொடர்பாக 1949 ஆம் ஆண்டில் கொண்டுவரப்பட்ட இந்திய, பாகிஸ்தானியர் குடியுரிமைச் சட்டமும், 1954 ஆம் ஆண்டில் கையெழுத்தான நேரு - கொத்தலாவலை ஒப்பந்தமும் இப் பிரச்சினையைத் தீர்ப்பதில் அதிகம் பயன்படவில்லை. இலங்கைக் குடியுரிமைக்குத் தகுதியற்றவர்கள் எல்லோரையும் இந்தியா ஏற்றுக்கொள்ள வேண்டும் என்னும் இலங்கையின் நிலைப்பாட்டை இந்தியா ஏற்றுக்கொள்ளவில்லை. இந்தியக் குடியுரிமை கோருபவர்களை மட்டுமே ஏற்றுக்கொள்ள இந்தியா சம்மதித்தது. நாடற்றவர்களில் பெரும்பாலானோர் இலங்கையிலேயே வாழ விரும்பியதால் இப் பிரச்சினை தீராமலேயே இருந்தது. இந்தப் பின்னணியிலேயே சிறீமா - சாஸ்திரி ஒப்பந்தம் ஏற்பட்டது.
இந்தியாவில் நிலவிய சூழல்
இலங்கையில் இருந்து யாரையும் கட்டாயப்படுத்தி இந்தியாவுக்கு திருப்பியனுப்பக்கூடாது என்கிற நிலைப்பாடு கொண்டிருந்த நேரு 1964ல் காலமானதையடுத்து இந்தியப் பிரதமராக லால் பகதூர் சாஸ்திரி பொறுப்பேற்றார். சீனாவுடனான எல்லைப்போருக்குப் பிறகு, அண்டை நாடுகளை தனக்குச் சாதகமாக திரட்டிக் கொள்ளும் தேவையும் இந்தியாவுக்கு ஏற்பட்டிருந்தது.
ஒப்பந்தம் குறித்த கருத்துக்கள்
இலங்கையும், இந்தியாவும் தமது முன்னைய நிலைப்பாடுகளை ஓரளவுக்கு விட்டுக்கொடுத்து ஒரு இணக்கப்பாட்டுக்கு வந்தது சிறீமா - சாஸ்திரி ஒப்பந்தத்தின் ராஜதந்திர வெற்றியாகச் சிலரால் கருதப்பட்டது. ஆனாலும், தமிழர் தரப்பினர் இதனை ஏற்றுக்கொள்ளவில்லை. இந்தியக் குழுவில் சென்னையிலிருந்து முதல்வரது பிரதிநிதியாக பங்கெடுத்த ஒரே தமிழரான வி.ராமையா எவ்வித கருத்துகளையும் முன்வைக்கவில்லை. 1964 ஆம் ஆண்டில் இது குறித்துப் பேசிய இலங்கைத் தமிழரசுக் கட்சித் தலைவர் எஸ். ஜே. வி. செல்வநாயகம், இதை அதிகார அரசியலுக்காக அரை மில்லியன் மக்களைப் பகடைக் காய்களாகப் பயன்படுத்திக் கொண்டது பன்னாட்டு அரசியலில் முன்னெப்பொழுதும் இல்லாத நடவடிக்கை என விபரித்தார்.
ஒப்பந்த நிறைவேற்றம்
இந்த ஒப்பந்தம் மற்றும் இதன் பின்னர் 1974 இல் நிறைவேற்றப்பட்ட சிறீமா - காந்தி ஒப்பந்தங்களின் அடிப்படையில் 506,000 பேர் இந்தியக் குடியுரிமைக்கும், 470,000 பேர் இலங்கைக் குடியுரிமைக்கும் விண்ணப்பித்தனர். விண்ணப்பித்தவர்களுக்கு இந்தியக் குடியுரிமை வழங்குவதில் மிகுந்த தாமதம் நிலவியது. ஆனாலும், 1982 இல், 86,000 விண்ணப்பங்கள் இந்திய உயர்தானிகரகத்தில் முடிவு எதுவும் இன்றியும், இந்தியக் கடவுச் சீட்டு வழங்கியோரில் 90,000 பேர் இன்னும் இலங்கையில் தங்கியிருந்த நிலையிலும், நிறைவேற்றுக்காலம் கழிந்துவிட்டதால், இவ்வொப்பந்தங்கள் இனிச் செல்லுபடியாகாது என இந்தியா அறிவித்தது. 1984 இல் இலங்கையில் இன முரண்பாடுகள் உச்சக்கட்டத்தை அடைந்த நிலையில், தலைமன்னார் – இராமேஸ்வரம் படகுச் சேவையும் நிறுத்தப்பட திருப்பியனுப்பும் நடவடிக்கைகள் முற்றாகவே நிறுத்தப்பட்டன. தமிழ்நாட்டுக்கு வந்த அவர்களுக்கு தினப்படி 39 காசு. விருப்பப்படி வெளியூருக்கு வேலைக்குப் போக முடியாது. தினம் காலை, மாலை ஆஜர்பட்டியல் எடுக்கிறார்கள்.
காரைக்குடி
காரைக்குடி (ஆங்கிலம்:Karaikudi), இந்தியாவின் தமிழ்நாடு மாநிலத்தில் அமைந்துள்ள சிவகங்கை மாவட்டத்தில் இருக்கும் ஒரு நகராட்சி ஆகும். "செட்டிநாடு" என்றும் கல்வி நகரம் அழைக்கப்படும் பிரதேசத்தின் பகுதியாகும். சுண்ணாம்புக் கற்களால் கட்டப்பட்டு, காரை வீடுகள் என்று அழைக்கப்படும் சிறப்பு வாய்ந்த வீடுகளின் அடிப்படையில், காரைக்குடி தமிழக அரசால் பாரம்பரியமிக்க நகரென அறிவிக்கப்பட்டுள்ளது. இரண்டு சிறந்த கல்வி நிறுவனங்களான அழகப்பா பல்கலைக்கழகம் மற்றும் மத்திய மின் வேதியியல் ஆராய்ச்சி நிலையம் (CECRI) அமையபெற்றுள்ளது என்பது குறிப்பிடத்தக்கது.காரைக்குடி கண்டாங்கி சேலைக்கு புவிசார் குறியீடு கொடுக்கப்பட்டு உள்ளது.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 82 மீட்டர் (269 அடி) உயரத்தில் இருக்கின்றது.
மக்கள் வகைப்பாடு
இந்திய 2011 மக்கள் தொகை கணக்கெடுப்பின்படி 106,793 மக்கள் இங்கு வசிக்கின்றார்கள். இவர்களில் 53,425 ஆண்கள், 53,368 பெண்கள் ஆவார்கள். காரைக்குடி மக்களின் சராசரி கல்வியறிவு 79% ஆகும், இதில் ஆண்களின் கல்வியறிவு 83%,  பெண்களின் கல்வியறிவு 74% ஆகும். இது இந்திய தேசிய சராசரி கல்வியறிவான 59.5% விட கூடியதே. காரைக்குடி மக்கள் தொகையில் 9,940 ஆறு வயதுக்குட்பட்டோர் ஆவார்கள்.
நகராட்சி நிர்வாகம் மற்றும் அரசியல்
காரைக்குடி நகராட்சி நிர்வாகம் 1928ஆம் ஆண்டு அமைக்கப்பட்டு, 1988ஆம் ஆண்டு தேர்வு நிலைக்கு உயர்த்தப்பட்டது, 2013 ஆண்டில் சிறப்பு நிலை நகராட்சியாக தரம் உயர்த்தப்பட்டது. காரைக்குடி நகராட்சியில் 36 வார்டுகள் உள்ளன. ஒவ்வொரு வார்டிற்கும், தனித்தனியே ஒரு கவுன்சிலர் தேர்ந்தெடுக்கப்பட்டுள்ளார். நகராட்சிப் பணிகள் ஆறு துறைகளாக பிரிக்கப்பட்டுளன: அவை, பொது நிர்வாகம்,பொறியியல், வருவாய், சுகாதாரம், திட்டமிடுதல் மற்றும் தகவல் தொழில்நுட்பம். ஆறு துறைகளும், நகராட்சி ஆணையரால் நிர்வகிக்கப்படுகின்றன. இவரே நிர்வாகத் தலைவர் ஆவார். சட்டமன்ற அதிகாரங்கள் 36 உறுப்பினர்களுடன் நிலைப்படுத்தப்பட்டுள்ளது. ஒவ்வொரு உறுப்பினரும் தனித்தனியே ஒவ்வொரு வார்டுகளைச் சார்ந்தவர்கள். தேர்ந்தெடுக்கப்பட்ட ஒரு தலைவர், மற்றும் துணைத்தலைவர் தலைமையில் சட்டமன்ற அவை ஸ்திரப்படுத்தப்பட்டுள்ளது.
காரைக்குடி தேர்தல் தொகுதியின் ஒரு பகுதியாக காரைக்குடி திகழ்ந்து, ஐந்தாண்டுக்கு ஒருமுறை தமிழக சட்டசபைக்கு ஒரு உறுப்பினரை தேர்ந்தெடுக்கின்றது. நான்கு முறை அதிமுகவும் (1977, 1984, 1991 மற்றும் 2009 தேர்தல்கள்), இரண்டு முறை திமுகவும் (1980, 1989), ஒரு முறை தமிழ் மாநில காங்கிரசும் (1996), மற்றொரு முறை இந்திய தேசிய காங்கிரசும்(2006) இத்தொகுதி தேர்தல்களில் வெற்றி பெற்றுள்ளன. இத்தொகுதியின் தற்போதைய சட்டசபை உறுப்பினர் இந்திய தேசிய காங்கிரஸை சார்ந்த கே. ஆர். ராமசாமி ஆவார்.
திருமயம், திருப்பத்தூர், காரைக்குடிநகராட்சி, ஆலங்குடி, மானாமதுரை மற்றும் சிவகங்கையை உள்ளடக்கிய சிவகங்கை நாடாளுமன்ற தொகுதியின் பகுதியாக காரைக்குடி திகழ்கிறது. இத்தொகுதியின் தற்போதைய நாடாளுமன்ற உறுப்பினர், அதிமுகவின் செந்தில்நாதன் ஆவார். 1967ஆம் வருடத்திலிருந்து, இத்தொகுதியின் நாடாளுமன்ற தேர்தல்களில் 8 முறை இந்திய தேசிய காங்கிரஸும் (1980, 1984, 1989, 1991, 1999, 2004 மற்றும் 2009 தேர்தல்கள்), இரு முறை அதிமுகவும் (1977 மற்றும் 2014 தேர்தல்கள்), இரு முறை தமிழ் மாநில காங்கிரஸும் (1996 மற்றும் 1998 தேர்தல்கள்), இரு முறை திமுகவும் (1967 மற்றும் 1971 தேர்தல்கள்) வெற்றி பெற்றுள்ளன.
காரைக்குடி நகரின் சட்டம் ஒழுங்கு, தமிழ்நாடு காவல்துறையின் துணைக் கண்காணிப்பாளர் தலைமையிலான சிவகங்கை உட்பிரிவினால் பராமரிக்கப்படுகின்றது. நகரில் ஒரு அனைத்து மகளிர் காவல் நிலையத்துடன், மொத்தம் மூன்று காவல் நிலையங்கள் உள்ளன. சிறப்புப் பிரிவுகளான மதுவிலக்கு அமலாக்கப்பிரிவு, மாவட்ட குற்றப்பிரிவு, சமூக நிதி மற்றும் மனித உரிமை, மாவட்ட குற்ற பதிவு மற்றும் சிறப்புப் பிரிவு ஆகியவை உள்ளன. இவை கண்காணிப்பாளர் தலைமையில் இயங்கி மாவட்ட அளவிலான காவல்துறை பிரிவுகளில் இயங்குகின்றன.
ஆதாரங்கள்
பகுப்பு:தேர்வு நிலை நகராட்சிகள் பகுப்பு:சிவகங்கை மாவட்டம்
கிர்குக் மாகாணம்
கிர்குக் கவர்னரேட் (Kirkuk Governorate, محافظة كركوك   Muḥāfaẓat Karkūk Kurdish    Parêzgay Kerkûk, Syriac    Karḵ Sloḵ, Kerkük ili    ) அல்லது கிர்குக் மாகாணம் என்பது வடக்கு ஈராக்கில் உள்ள ஒரு மாகாணம் ஆகும். மாகாணத்தின் பரப்பளவு 9679 km2. மாகாணத்தில் 2017 ஆம் ஆண்டில் மதிப்பிடப்பட்ட மக்கள் தொகையானது 1,259,561 பேர். மாகாண தலைநகராக கிர்குக் நகரம் உள்ளது. இந்த நகரமானமானது நான்கு மாவட்டங்களாக பிரிக்கப்பட்டுள்ளது.
1976 முதல் 2006 வரை, இந்த மாகாணம் "தேசியமயமாக்கல்" என்று பொருள்படும் அட்-தமீம் கவர்னரேட் என்று பெயரிடப்பட்டு அழைக்கப்பட்டது. இது பிராந்திய எண்ணெய் மற்றும் இயற்கை எரிவாயு இருப்புக்களின் தேசிய உரிமையைக் குறிக்கிறது. 1976 க்கு முன்னர் இது கிர்குக் கவர்னரேட் என்று அழைக்கப்பட்டுவந்தது. 2006 இல், "கிர்குக் கவர்னரேட்" என்ற பெயர் மீண்டும் வைக்கப்பட்டது.
மாகாண அரசு
thumb|கிர்குக் கவர்னரேட் மாவட்டங்கள்
மக்கள் வகைப்பாடு
கிர்குக் கவர்னரேட் எல்லைகள் 1976 இல் மாற்றியமைக்கப்பட்டன; சுலைமானியா மாகாணம், தியாலா மாகாணம் மற்றும் சலாடின் மாகாணம் போன்ற கவர்னரேட்டுகளில் 4 மாவட்டங்கள் சேர்க்கப்பட்டன. இந்த 4 மாவட்டங்களுடன், சேர்ந்திருந்த கிர்குக் மாகாணமானது குர்து மக்களை பெரும்பான்மையானவர்களாக கொண்டு இருந்தது. அதன்பிறகு கிர்கு மாகாணத்தில் அரபு மக்களை பெரும்பான்மையாக கொண்ட ஜாப் மாவட்டத்தை மொசூல் மாகாணத்தில் இருந்து பிரித்து சேர்க்கப்பட்டது.
பாத் கட்சியின் அரபு மயமாக்கல் கொள்கைகளால், மாகாணத்தின் உத்தியோகபூர்வ மக்கள் தொகை கணக்கெடுப்புகளில் 40 ஆண்டுகளுக்குள் அரேபியர்களின் எண்ணிக்கை ஐந்து மடங்கு அதிகரித்தது. எவ்வாறாயினும் மாகாணத்தில் வாழும் இன மக்கள் குறித்த மிகவும் நம்பகமான தகவல்கள் 1957 மக்கள் தொகை கணக்கெடுப்பின் படியே ஆகும். குர்துகளின் எண்ணிக்கை 1957 முதல் 1977 வரை ஒப்பீட்டளவில் மாறாமல் இருந்தது, அவர்களின் எண்ணிக்கை உயராமல் உள்ளதற்கு 1990 களில் அரபு மயமாக்கல் செயல்முறை காரணமாக அமைந்தது. பாத் கிர்குக் மாகாண எல்லைகளை மறுவரையறை செய்ததால் துர்க்மென்கள் கடுமையாக பாதிக்கப்பட்டனர். மாகாணத்தில் அவர்களின் சதவீதம் 21% என்பதிலிருந்து 7% ஆக குறைந்தது.
1977 முதல் 2,000 கிறிஸ்தவர்கள் (அசீரியர்கள்) அரேபியர்களாக பதிவு செய்யப்பட்டனர். வளைகுடா போரின் முடிவில் துவங்கி 1999 வரை சுமார் 11,000 குர்திஷ் குடும்பங்கள் கிர்குக்கிலிருந்து நாடு கடத்தப்பட்டன. 2003 ஈராக் மீதான படையெடுப்பிலிருந்து, 100,000 குர்துகள் கிர்குக் நகரில் குடியேறினர் இந்த எண்ணிக்கை படிப்படியாக அதிகரித்து வருகிறது. சர்வதேச நெருக்கடி குழுவின் அறிக்கை 1977 மற்றும் 1997 ஆம் ஆண்டு மக்கள்தொகை கணக்கெடுப்புகளின் புள்ளிவிவரங்கள் "அனைத்துமே மிகவும் சிக்கலானதாகக் கருதப்படுகின்றன. ஆட்சியாளர்களின் சூழ்ச்சித் திறன் மற்றும் சந்தேகங்கள் காரணமாக கணக்கெடுப்பில் "ஈராக் குடிமக்களை அரபு அல்லது குர்திஷ் இனக்குழுக்களைச் சேர்ந்தவர்கள் என்பதாக குறிக்க மட்டுமே அனுமதிக்கப்பட்டனர்; இதன் விளைவாக, ஈராக்கின் மூன்றாவது பெரிய இனக்குழுவான - ஈராக் துர்க்மென் போன்ற பிற இன சிறுபான்மையினரின் எண்ணிக்கையை கணக்கெடுப்பில் தவிர்க்கப்பட்டது.
2018 தேர்தல் முடிவுகள்
கிர்குக் மாகாணத்தில் 2018 ஈராக் நாடாளுமன்றத் தேர்தலின் முடிவுகள் பின்வருமாறு. பிராந்தியத்தின் புள்ளிவிவரங்களை மதிப்பிடுவதற்கு தேர்தல் முடிவுகள் பெரும்பாலும் பயன்படுத்தப்படுட்டுள்ளன. இருப்பினும், ஈராக்கிய குடிமக்கள் அதன் இன அபிமான அடிப்படையில் கட்சிகளுக்கு வாக்களித்தார்கள் என்று கூறத் தேவையில்லை.
குறிப்புகள்
பகுப்பு:ஈராக்கின் மாகாணங்கள் பகுப்பு:Coordinates on Wikidata பகுப்பு:அரபு மொழி வார்த்தைகளைக் கொண்ட கட்டுரைகள்
வெளித்துருத்திய கண் இமை
thumb|வெளித்துருத்திய இமைகள் - கண்கள் மூடிய நிலை thumb|கோகர் ஸ்பேனியலின் வெளித்துருத்திய கண் இமை வெளித்துருத்திய கண் இமை (Ectropion) என்பது கீழ் இமை வெளிப்புறமாக திரும்பி இருக்கும் ஒரு மருத்துவ நிலை. இது பிறப்பிலேயே புதிதாகப் பிறந்த குழந்தைகள் வெளிப்படுத்தும் குறிப்பிடத்தக்க அம்சங்களில் ஒன்றான  ஹார்லகுயின்-வகை இச்தையோசிஸை  குறிக்கும், ஆனால் வெளித்துருத்திய கண் இமையானது கீழ் கண்ணிமை திசுக்களின்  பலவீனத்தின் காரணமாக ஏற்படலாம். இந்த நிலை அறுவை சிகிச்சை மூலம்  சரிசெய்யலாம். சில இன நாய்களில்  மரபணு கோளாறாக வெளித்துருத்திய கண் இமை காணப்படுகிறது.
நாய்களில் வெளித்துருத்திய கண் இமை
நாய்களில் வெளித்துருத்திய கண் இமை பொதுவாக கீழ் கண்ணிமையில் காணப்படும். பெரும்பாலும் இந்த நிலையில் அறிகுறிகள் காணப்படுவது இல்லை, ஆனால் கிழிந்த விழி வெண்படல அழற்சி காணப்படலாம். வெளித்துருத்திய கண் இமையுடன் தொடர்புடைய இனங்கள் கோகர் ஸ்பேனியல், செயிண்ட் பெர்னார்ட், ப்ளட்ஹவுண்ட், க்ளம்பர் ஸ்பானியல் மற்றும் பேஸட் ஹவுண்ட் போன்றவை அடங்கும். இது அதிர்ச்சி அல்லது நரம்பு சேதத்தை விளைவிக்கும். நாள்பட்ட விழி வெண்படல அழற்சி இருந்தால் அல்லது கருவிழியில் சேதம் இருந்தால் மட்டுமே சிகிச்சை (அறுவை சிகிச்சை) பரிந்துரைக்கப்படுகிறது. பாதிக்கப்பட்ட இமையின்  ஒரு சிறிய பகுதி அகற்றப்பட்டு பின்னர் இமை மீண்டும் ஒன்றாக இணைக்கப்படும்.
மேற்கோள்கள்
பகுப்பு:கண் நோய்கள்
ஜான் லாக்
ஜான் லாக் (John Locke, ஆகஸ்ட் 29, 1632 – அக்டோபர் 28, 1704) ஒரு இங்கிலாந்துத் தத்துவவியலாளர். இவர் இங்கிலாந்தின் முதல் அநுபவவாதக் கோட்பாட்டாளர். சமூக ஒப்பந்தக் கோட்பாடு தொடர்பிலும் சம அளவு முக்கியத்துவம் இவருக்கு உண்டு. இவருடைய எண்ணக்கருக்கள் அறிவாய்வியல் (epistemology), அரசியல் தத்துவம் ஆகிய துறைகளின் வளர்ச்சியில் பெரும் செல்வாக்குச் செலுத்தின.
வாழ்க்கை வரலாறு
1632 ஆம் ஆண்டு ஆகஸ்டு மாதம் 29 ஆம் நாள், பிரிஸ்டல் நகரத்தில் இருந்து பன்னிரண்டு மைல் தொலைவில் உள்ள ரிங்டன் என்னும் இடத்தில் இவர் பிறந்தார்.பிறந்த அன்றைக்கே இவருக்கு ஞான ஸ்நானம் செய்து வைக்கப்பட்டது.வாழ்க தமிழ் என்றும் அவர் கூறினார்...
மடிப்பு நோக்கி
மடிப்புநோக்கி (Foldscope) என்பது ஒரு காணியல் நுண்ணோக்கி ஆகும். இது காகிதத் தாள்கள், வில்லைகள் போன்ற எளிய பொருட்களால் ஆன பாகங்களைக்கொண்டு உருவாக்கப்படுவது ஆகும். இது மனுபிரகாஷ் என்பவரால் வடிவமைக்கப்பட்டு, மிகவும் மலிவான விலையில் (1 அமெரிக்க டொலருக்கு) உருவாக்கப்பட்ட நுண்ணோக்கி ஆகும். மனுபிரகாஷ் என்பவர் ஒரு அமெரிக்கவாழ் இந்திய அறிவியலாளர் ஆவார். அறிவியலை எளிமைப்படுத்தும், மலிவானதாக்கும் எளிய அறிவியல் (Frugal Science) என்னும் ஒரு இயக்கத்தின் ஒரு பகுதியான கண்டுபிடிப்பாக இது உள்ளது. .
வரலாறு
ஆண்டன்வான் லூவன்ஹூக் என்பவரால் (1632-1723) முதன்முதலாக எளிய கோள ஆடிகளைப் பயன்படுத்தி நுண்ணோக்கி உருவாக்கப்பட்டது. அவர் அந்நுண்ணோக்கியை பயன்படுத்து முதன் முதலாக ஓரணு உயிரினங்களை கண்டவராவார்.
மனுபிரகாஷ் அமெரிக்காவின் ஸ்டான்ஃபோர்டு மருத்துவ பல்கலைக்கழகத்தில் உயிரிப்பொறியியல்துறையில் துணைநிலை பேராசிரியராகப் பணியாற்றுகிறார். அவரது குழுவினரால் மடிப்புநோக்கி என்ற புதியவகை நுண்ணோக்கி உருவாக்கப்பட்டது. பில்ரூமெலிண்டாகேட்ஸ் அறக்கட்டளை உட்பட பல்வேறு நிறுவனங்களால் இத்திட்டத்திற்கு நிதி ஒதுக்கப்பட்டது. பில் ரூமெலிண்டா கேட்ஸ் அறக்கட்டளை மட்டும் 2012ம் ஆண்டு 100000 உதவித்தொகை கொடுத்துள்ளது.
மனுபிரகாஷ் தாய்லாந்தில் ஒரு ஆராய்ச்சி நிலையத்தில் பணியாற்றும் போது அங்குள்ள பணியாளார்கள் பெரும்பான்மையானோர் ஆய்வக நுண்ணோக்கியை பயன்படுத்த தயங்கினர். ஏனெனில் அதன் விலை பணியாளார்களின் மாத சம்பளத்தை விட உயர்வானதாக இருந்ததாகும். அப்போதுதான் மனுபிரகாஷ் விலைமலிவான (அறிவியல் கருவிகளை) நுண்ணோக்கியை உருவாக்க முனைந்தார்.
ஒரு பார்வை
துளையிடப்பட்ட அட்டைக்கற்றை, கோளஆடிகள், ஒளிசிந்தும் இருமைவாய், ஒளிப்பரவலாக்கும் அமைப்பு, டுநுனு (மின்கலத்துடன்) ஆகியவற்றை ஒருங்கிணைத்து மடிப்புநோக்கி அமைக்கப்படுகிறது. 8 கிராம் எடையுள்ள ஒரு மடிப்பு நோக்கி 140 மடங்கு முதல் 2000 மடங்கு வரை உருப்பெருக்குகிறது. ஒரு காந்தமும் அதனுடன் இணைக்கப்பட்டுள்ளதால் மடிப்புநோக்கியை அலைபேசி கருவியுடன் கூட ஒட்டவைத்துக்கொள்ள முடியும். மடிப்பு நோக்கியைக் கொண்டு எஸ்சொ;ஸியா மற்றும் லெய்ஷ்மேனியா (Leishmania donovani, Escherichia coli) போன்ற ஒட்டுண்ணிகளைக்கூடக் காண முடியும்.
வெளியிணைப்புகள்
.
பகுப்பு:நுண்நோக்கிகள்
பர்மிய கதிர்க்குருவி
பர்மியக் கதிர்க்குருவி தென்கிழக்கு ஆசியாவில் காணப்படுகிறது. இது மத்திய மியான்மரின் மேற்கிலிருந்து தாய்லாந்து மற்றும் லாவோஸின் மேற்கு விளிம்பு வரையிலும், வடக்கே சீனாவின் தெற்கு யுன்னான் மாகாணத்திலும் காணப்படுகிறது. இது ஒற்றைச் சிற்றினமாக அறியப்படுகிறது. இதில் துணையினங்கள் இல்லை. 2019-ல் வெளியிடப்பட்ட இனத்தொகுதி வரலாற்று ஆய்வைத் தொடர்ந்து இது ''பி. ராக்கி மற்றும் பி. பாலிக்ரோவாவிலிருந்து'' பிரிக்கப்பட்டது.
மேற்கோள்கள்
பகுப்பு:கதிர்க்குருவி
அழகிகள் (பட்டாம்பூச்சிக்குடும்பம்)
தகைவிலான் பறவையைப்போன்ற வால்களையுடைய அழகிய, பெரிய வண்ணத்துப்பூச்சிகளை அழகிகள் (Swallowtail) என வகைப்படுத்துவர். இக்குடும்பத்தின்கீழ் 550-உக்கும் மேலான பட்டாம்பூச்சியினங்கள் உள்ளன. பெரும்பாலானவை வெப்பமண்டலப் பகுதிகளில் காணப்பட்டாலும் இவை அண்டார்ட்டிக்கா நீங்கலான அனைத்து கண்டங்களிலும் காணப்படுகின்றன. உலகின் மிகப்பெரிய வண்ணத்துப்பூச்சிகளான பறவைச்சிறகிப்பேரினத்துப்பூச்சிகள் இக்குடும்பத்தைச் சேர்ந்தவையே. இவற்றுள் இந்தியாவின் மிகப்பெரிய பட்டாம்பூச்சியான தென் அழகி என்பவையும் அடங்கும்.
புறத்தோற்றம்
இக்குடும்பத்தைச்சேர்ந்த பட்டாம்பூச்சிகள் பெரிதாகவும் பளிச்சென்ற நிறங்களிலும் காணப்படும். ஒரேமாதிரியான உடலமைப்பையும், மெல்லிய நீண்ட கால்களையும், உருண்டையான தலையையும், கறுப்பான கண்களையும் கொண்டிருக்கும். நெஞ்சுப்பகுதியும் பின்னுடற்பகுதியும் நீண்டிருக்கும். உடலில் மெல்லிய கோடுகளையும் காணலாம். முன்னிறகுகள் நீண்டோ, குறுகியோ, அகலமாகவோ இருக்கக்கூடுமெனினும் பின்னிறக்கைகள் அகலமாகவே இருக்கும். பால்வேறுபாடு தோற்றத்தில் தென்படாவிட்டாலும் பெண் பூச்சிகள் பெரிதாக இருக்கும்.
பெரிய அழகிப்பட்டாம்பூச்சியின் வளர்ச்சிநிலைகள்:
வாழிடங்கள்
இவை இந்தியாவில் மேற்குத்தொடர்ச்சிமலைக் காடுகள், பிற பசுமைக்காடுகள், இலையுதிர்காடுகள், வறண்ட காடுகள், பூங்காக்கள் போன்ற பலதரப்பட்ட இடங்களில் காணப்படுகின்றன.
நடத்தை
ஆண்பூச்சிகள் சில மணிச்சத்துத் தேவைகளுக்காக ஈரமண், விலங்குகளின் சிறுநீர், கண்ணீர், பறவைகளின் எச்சம் போன்றவற்றில் அமர்ந்து உறிஞ்சும். அவ்வமயம் இறக்கைகளைப் படபடவென்று அடித்துக்கொண்டிருக்கும். கறுப்பழகி, பெரிய மயில் அழகி போன்றவை இறக்கையை விரித்து வெயில்காயும். சிவப்புடல் அழகி போன்றவை கூட்டமாக வலசை போகும்.
இவற்றுள் சில இனங்கள் பிற உண்ணத்தகாத பட்டாம்பூச்சிகளையொத்த பேட்ஃசின் போலியொப்புருவாகத் திகழ்கின்றன. ஆனால் புலிவரியழகி (Papilio glaucus) போன்றவற்றில் பெண்பூச்சிகள்மட்டுமே இவ்வகை தோற்றம் பெறுகின்றன.
மேற்கோள்கள்
பகுப்பு:அழகிகள் (பட்டாம்பூச்சிக்குடும்பம்)
ராஜவீதி துளுக்கானி மாரியம்மன் மற்றும் ராமர் பஜனை கோயில்
ராஜவீதி துளுக்கானி மாரியம்மன் மற்றும் ராமர் பஜனை கோயில் தமிழ்நாட்டில் கிருஷ்ணகிரி மாவட்டம், ராஜவீதி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் 2 நாட்கள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எர்பெர்ட்டு பேக்கர்
சர் எர்பெர்ட்டு பேக்கர், KCIE, FRIBA, (Sir Herbert Baker, சூன் 9, 1862 – பெப்ரவரி 4, 1946) இரு பத்தாண்டுகளுக்கு தென்னாப்பிரிக்க கட்டிடவியலில் பெரும் தாக்கமேற்படுத்திய பிரித்தானியக் கட்டடக் கலைஞர் ஆவார். இவர் புது தில்லியின் மிகவும் அறியப்படும் அரசுக் கட்டிடங்களின் முதன்மை வடிவமைப்பாளராகவும் விளங்கினார். இவர் கென்ட் கவுன்ட்டியின் கோப்யாமில் பிறந்து அங்கேயே இறந்தார்.
தென்னாப்பிரிக்காவில் இவர் வடிவமைத்த பல தேவாலயங்கள், பள்ளிகள், இல்லங்களில் பிரிடோரியாவின் யூனியன் பில்டிங்சு, ஜோகானஸ்பேர்க்கின் செயின்ட் ஜான்சு கல்லூரி, வையின்பெர்கு  ஆண்கள் பள்ளி,  கேப்டவுனின் குரூட் ஷூர் ஆகியன குறிப்பிடத்தக்கன. எட்வின் லூட்டியன்சுடன் இணைந்து புது தில்லியின் ராஷ்டிரபதி பவன், நாடாளுமன்றம் தலைமைச் செயலகத்தின் வடக்கு, தெற்கு வளாகங்கள் போன்றவற்றை வடிவமைத்தார். 1931இல் இவர்கள் இருவரும் இணைந்து உருவாக்கிய புதுதில்லி பிரித்தானியாவின் இந்தியப் பேரரசின் தலைமைநகரமாக அமைந்தது; பின்னர் இதுவே இந்தியாவின் தலைநகரமாயிற்று. மேலும் இவர் கென்யாவின் நைரோபியிலுள்ள பிரின்சு ஆப் வேல்சு பள்ளியின் (தற்போது நைரோபி பள்ளி) நிர்வாகக் கட்டிடங்களை  வடிவமைத்துள்ளார். இவரது கல்லறை வெஸ்ட்மின்ஸ்டர் மடத்தில் உள்ளது.
மேற்சான்றுகள்
பகுப்பு:பிரித்தானியக் குடியேற்றக்காலக் கட்டிடக்கலை பகுப்பு:1862 பிறப்புகள் பகுப்பு:1946 இறப்புகள் பகுப்பு:பிரித்தானியக் கட்டிடக் கலைஞர்கள்
காரமடை
2021-இல் நகராட்சியாக தரம் உயர்த்துதல்
15 அக்டோபர் 2021 அன்று காரமடை பேரூராட்சியை, நகராட்சியாக உருவாக்குவதற்கான அரசாணையை நகராட்சி நிர்வாகம் மற்றும் குடிநீர் வழங்கல் கூடுதல் தலைமைச் செயலாளர் சிவதாஸ் மீனா வெளியிட்டார்.
அமைவிடம்
கோவை - மேட்டுப்பாளையம் சாலையில் அமைந்துள்ள காரமடை நகராட்சியில் பிரசிதிபெற்ற அரங்கநாத சுவாமி திருக்கோயில் அமைந்துள்ளது. காரமடை நகராட்சியானது மேற்கு தொடர்ச்சி மலையை ஒட்டியுள்ள ஓர் மூன்றாம் நிலை நகராட்சியாகும். கோயம்புத்தூரிலிருந்து 28 கிமீ தொலைவில் உள்ளது. இதனருகே மேட்டுப்பாளையம் 7 கிமீ தொலைவில் உள்ளது.
போக்குவரத்து
காரமடை நகராட்சி கோவை - ஊட்டி நெடுஞ்சாலையில் அமைந்துள்ளது. எனவே ஊட்டியில் இருந்து கோவை வழியாக தமிழகத்தின் பல்வேறு பகுதிகளுக்கும் இயக்கப்படும் பேருந்துகள் காரமடை வழியாக செல்கிறது. மேட்டுப்பாளையம் மற்றும் கோவை உக்கடம், காந்திபுரம் பகுதியில் இருந்து நகரப் பேருந்துகளும் காரமடைக்கு இயக்கப்படுகிறது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இந்நகராட்சி 9792  வீடுகளும், 35166 மக்கள்தொகையும் கொண்டது. வொக்கலிகா கவுடா சமூகம் நகரத்தில் பெரும்பான்மை சமூகமாக உள்ளது.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 353 மீட்டர் (1158 அடி) உயரத்தில் மேற்கு தொடர்ச்சி மலையின் அடிவாரத்தில் இருக்கின்றது.
ஆன்மீக இடங்கள்
காரமடை அரங்கநாதர் கோவில்
மேற்கோள்கள்
பகுப்பு:கோயம்புத்தூர் மாவட்டம் பகுப்பு:தமிழ்நாடு மாநிலத்திலுள்ள ஊர்களும் நகரங்களும் கோயம்புத்தூர் மாவட்டத்திலுள்ள ஊர்களும் நகரங்களும்
மாதேஅள்ளி
மாதேஅள்ளி (Madehalli) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643630. இது மாதேஅள்ளி ஊராட்சிக்கு உட்பட்ட கிராமம்.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 16 கிலோமீட்டர் தொலைவிலும், பென்னாகரத்தில் இருந்து 2 கிலோமீட்டர் தொலைவிலும், சென்னையில் இருந்து 297 கிலோமீட்டர் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E ஆகும்.
மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 1298, மொத்த மக்கள் தொகைகள் 5388,. இதில் 2773 ஆண்களும் 2615 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 53.2 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
அமிதாப் தாக்கூர்
அமிதாப் தாக்கூர் (Amitabh Thakur) 1992 ஆம் ஆண்டு உத்திரபிரதேச கேடரின் முன்னாள் இந்தியக் காவல் பணி (ஐபிஎஸ்) அதிகாரி ஆவார். மார்ச் 2023 இல் அவருக்கு கட்டாய ஓய்வு அளிக்கப்பட்டது. அப்போது அவர் குடிமைப் பணிகள் பிரிவில் பாதுகாப்பு ஆய்வாளராகப் பணியாற்றி வந்தார். சேவையின் போது அமிதாப் விதிகள் மற்றும் ஒழுங்குமுறைகளை கண்டிப்பாக கடைபிடிப்பதற்காகவும், நிர்வாக பொறுப்புக்கூறல் துறையில் அவரது பணிக்காகவும் அறியப்பட்டார்.
ஓய்வு பெற்றதிலிருந்து, அமிதாப் ஒரு சமூக மற்றும் அரசியல் ஆர்வலராக பணியாற்றுகிறார், அங்கு அவர் மீண்டும் பொது வாழ்வில் வெளிப்படைத்தன்மை மற்றும் பொறுப்புக்கூறலுக்காக பாடுபடுகிறார். தற்போது ஆசாத் அதிகார் சேனா என்ற அரசியல் கட்சியின் தலைவராக உள்ளார். ஆசாத் அதிகார் சேனா அவர், அவரது மனைவி டாக்டர் நூதன் தாக்கூர் மற்றும் பிறரால் தொடங்கப்பட்டது. ஆசாத் அதிகார் சேனாவின் முக்கிய குறிக்கோள், அன்யா (அநீதி), அத்யாச்சார் (அட்டூழியம்) அவுர் பிரஷ்டாச்சார் (ஊழல்) ஆகியவற்றுக்கு எதிராக செயல்படுவது.
ஆசாத் அதிகார் சேனா
ஆசாத் அதிகார் சேனா (இந்தியில் आजाद आधिकार सेना), அதன் குறுகிய பெயரான AAS (இந்தியில் आस) என்றும் அறியப்படுகிறது, இது இந்தியாவில் பதிவு செய்யப்படாத ஒரு அரசியல் கட்சியாகும், இது தற்போது இந்திய தேர்தல் ஆணையத்தில் பதிவு செய்யும் செயல்முறையில் உள்ளது. இது ஆகஸ்ட் 2021 இல் அமிதாப் தாக்கூர், அவரது மனைவி டாக்டர் நூதன் தாக்கூர் மற்றும் பிறரால் தொடங்கப்பட்டது அமிதாப் கைது செய்யப்பட்டதையடுத்து இந்த நடவடிக்கை நிறுத்தப்பட்டது. மார்ச் 2022 இல் அவர் சிறையில் இருந்து விடுவிக்கப்பட்ட பிறகு அதன் உருவாக்கம் மீண்டும் தொடங்கப்பட்டது